Suchinthana/si-wikipedia huggingface dataset:
චින් ෂි හුවාං

චින් ෂි හුවාං  (; ක්‍රි.පූ. 259 පෙබරවාරි 18 – ක්‍රි.පූ. 210 සැප්තැම්බර් 10) යනු චින් රාජවංශයේ ආදිකර්තෘ මෙන්ම එක්ස්ත චීනයේ පළමු අධිරාජයායි. ඔහු උපත ලැබූයේ යිං චෙං () හෝ චාඕ චෙං () යන නාමයෙන් චින් රාජ්‍යයේ කුමරකු ලෙසිනි. දහතුන්වන වි‍යේ දී චින්හි චෙං රජ () ලෙස රජ වූ මොහු 38වන වියේ දී, එනම් ක්‍රි.පූ. 221දී සියලු අන්‍යෝන්‍ය සතුරු රාජ්‍ය සියල්ල යටත් කොට සමස්ත චීනයම එක්සත් කොට චීනයේ පළමු අධිරාජයා බවට පත් විය. පෙර ෂෑං සහ චෞ පාලකයන් භාවිතා කළ "රජ" පදවි නාමය භාවිතා කරනු වෙනුවට ඔහු, ක්‍රි.පූ. 220 සිට 210 දක්වා චින් රාජවංශයේ පළමු අධිරාජයා () ලෙස රාජ්‍ය පාලනය ගෙනගියේ ය. ඔහු විසින් නිර්මාණය කළ "අධිරාජයා" (, ) යන පදවි නාමයේ "පළමු" යන්න සඳහන් කිරීමෙන් එය ඔහුගේ නිමැවුමක් බව දක්වයි. මෙය ඉදිරි සහස්‍රක දෙකක කාලය තුළ චීන පාලකයන් විසින් භාවිතයට ගෙන තිබේ.

ඔහුගේ රාජ්‍ය සමයේ සෙන්පතීන් විසින් චීන රාජ්‍යය විශාල ලෙස ව්‍යාප්ත කරන ලදී: චූ ප්‍රදේශයට දකුණින් සිදුකළ ආක්‍රමණ මගින් ස්ථිර‍ ලෙසම හුනාන් සහ ගුවාංදොංවරුන්ගේ යුඒ භූමි චීන සංස්කෘතික කක්ෂයට ඇතුළත් විය; මධ්‍ය ආසියාවේ ආක්‍රමණ මගින් සංචාරක ෂියොංනුවරුන්ගේ ඕර්ඩොස් ලූපය යටත් කරගැනිණි. නමුත් මෙය ක්‍රමිකව මෝඩු චන්යු යටතේ රාජ්‍ය සන්ධානයකට හේතු විය. පැරණි චීන ජනපදවල විවිධාකාර සම්ප්‍රදායයන් සම්මතකරණය සඳහා ආර්ථික සහ දේශපාලන ප්‍රතිසංස්කරණ කටයුතු සිදු කිරීමට චින් ෂි හුවාංට ඔහුගේ අමාත්‍යවරයකු වූ ලි සි උපකාර විය. සම්ප්‍රදායිකව ඔහු විසින් බොහෝ පොත් තහනම් සහ ගිනිබත් කොට විද්වතුනට දඬුවම් පැමිණවූයේ යැයි පැවසේ. ඔහුගේ මහජන ව්‍යාපෘති අතරට විවිධාකාර ජනපද ප්‍රාකාර වෙනුවට තනි චීන මහා ප්‍රාකාරයක් ඉදිකිරීම සහ දැවැන්ත ජාතික මාර්ග පද්ධතියක් සැකසීම අයත් වේ. එසේම ඔහු විසින් ඉදිකළ නගරයක් තරම් විශාල සොහොන්ගැබේ ආරක්ෂාවට ජීව ප්‍රමාණයේ ටෙරාකොටා හමුදාවක් ද තනවා තිබේ. ක්‍රි.පූ. 210දී සිය මරණය තෙක්ම රාජ්‍ය පාලනය කළ ඔහු අමරණීයත්වයේ පානයක් සෙවීමට නිරර්ථක වෑයමක යෙදී තිබේ.

මේවාත් බලන්න
 ග්‍රන්ථ ගිනිතැබීම සහ විද්වතුන් වැළලීම
 යිං (චීන පෙළපත් නාමය)
 යැන්හි චින් වුයැං
 චින් (පෙළපත් නම)
 ජින් (කොරියානු නම)
 හටා වංශය
 හේ ෂි බි
 මෙං ජියෑං ආර්යාව

ආශ්‍රේයයන්

බාහිර සබැඳි
 චීනයේ ඉතිහාසය
 "චින් ෂි හුවාංගේ සොහොන්ගැබ ඇතුළත ඇත්තේ කුමක් ද?"

චින් රාජවංශ අධිරාජවරු
ආසියාවේ ළමා පාලකයෝ
ක්‍රි.පූ. 3වන සියවසේ චීන රජවරු
හන්දන්හි ජනයා
ආරම්භක රජවරු
ක්‍රි.පූ. 260 උපත්
ක්‍රි.පූ. 210 මරණ
යුධ නායකයෝ
චීන සමූහ ඝාතකයෝ
ඝාතන තැත්වලින් නොමැරී ඉතිරි වූවෝ
එලිසබෙත් බැතෝරි

එලිසබෙත් බැතෝරි දි එක්සෙඩ් (, ; 1560අගෝස්තු 7 -1614 අගෝස්තු 21) යනු හන්ගේරියානු රාජ්‍යයේ වංශාධිපති පවුලක් වූ බැතෝරි පවුලට අයත් හන්ගේරියානු රදළ කාන්තාවක මෙන්ම සමූල ඝාතිකාවක් වූවාය. ඇය ගිනස් ලෝක වර්තාවක් තබා ඇත්තේ වැඩිම සංඛ්‍යාවක්  මිනිසුන් මරා දැමූ  කාන්තාඝාතකයා නොහොත් විශාල වශයෙන් පිරිස සංහාරය කළ කාන්තා ඝාතිකාව සහ බටහිර ලෝකයේ වැඩිම පිරිසක් ඝාතනය හේතුවෙනි. ඇය දැරියන්ගේ සහ කාන්තාවන් ඝාතනය කොට ලේ උරාබීමට (වැම්පයර්භාවය) පුරුදුවූ බව වාර්තාවේ.ඇය පිළිබදව වාර්තා කරන්නේ මුළු කාලවකවානුවේම වඩාත් දුෂ්ට සමූල ඝාතිකාවක් වශයෙන් සහ මෙම තරුණ ගැහැනු ළමයින්ගේ මරණ පිළිබදව සිදුවීම් සහ ඒවටා ගෙතුණු ප්‍රබන්ධ නොපැහැදිළි බවයි. 15වන සියවස පුරා ඇය විසින් කළැයි සැළකෙන කන්‍යා ඝානන සංඛයාව 600 කට වඩා වැඩියැයි සඳහන්වේ. නමුත් ඇයට බිලිවූ සත්‍ය සංඛ්‍යාව විවාදාත්මක වේ. 1585සහ 1609 අතර කාලයේදී බැතෝරි සහ ඇයගේ සහයකයන් සතර දෙනෙක් විසින් සියගණනක්වූ තරුණ කාන්තාවන්  වදහිංසාකොට මරාදැමීමට හිමිකම් කියයි. බැතෝරිගේ නඩු තීන්දුවේදී ඇයට බිලිවූ සංඛයාව 650 පමණ වූ බව වාර්තාවල දැක්වේ.කෙසේ නමුත් මෙම සංඛයාව හෙළිකොට ඇත්තේ සුසානා නම් සේවිකාවක් වූ අතර,එය බැතෝරිගේ මාළිගයේ නිලධාරියෙකු වන ජේකබ් සිල්වාසි විසින් බැතෝරිගේ පෞද්ගලික ග්‍රන්ථ වල දුටු බවද ඇය සඳහන්කොට ඇත. මෙම ග්‍රන්ථ කිසිදිනක අනාවරණය වී නැති අතර සිල්වාසි එය සත්‍ය යැයිද පිළිගෙන නොමැත.  විරෝධතා සහ සාක්ෂි හේතුවෙන් එලිසබෙත් සහ ඇගේ පවුලට හිමිව තිබූ අධිකාරී බලයට තර්ජනයක් එල්ල විය. 1609 වර්ෂයේ දෙසැම්බරයේදී ඇයව ඉහළ හන්ගේරියාවට අයත් (වර්තමානයේ ස්ලෝවේකියා) ක්සෙට්ජෙ බළකොටුව තුළ ජනෙල් පවා නොමැති කුටියක හුදකලාව සිරගත කරන ලදි. සිරගතකොට පස් වසරකින් ඇයගේ මරණය සිදුවිය.

ඇයගේ සාහසික ඝාතනය කිරීම් සම්බන්ධ කතාවල සත්‍යතාවය 300 කට වඩා සාක්කිකරුවන් සහ සේවක, සේවිකාවන් විසින් සනාථකොට ඇත.ඒවායින් සමහරක් භෞතික සාක්ෂි වූ අතර කෘරලෙස අංගඡේදනය කොට මරාදැමීම් ද ඇයව සිරගතකළ පසු මියයමින් සහ සිරගත කරන ලද ගැහැනු ළමුන් සොයාගැනීමට හැකිවී ඇත. කතන්දර වල ඇයව සඳහන් කරන්නේ වැම්පයරයෙක් -ලේ උරාබීමට පිපාසිතව  (වඩාන් ප්‍රසිද්ධවී ඇත්තේ තාරුණ්‍යය ලබා ගැනීම සඳහා ඇය කන්‍යාවියන්ගේ රුධිරයෙන් ස්නානය කළ බවට සඳහන් කතාවයි) පසුවූබව ඇයගේ මරණින් පසු ව පැතිරී ඇත.නමුත් මෙය තවමත් අවිශ්වාසජනකය. ඇයගේ වෘතාන්තය සීඝ්‍රෙයන් අදවන විට දේශීය ජනකතාවක කොටසක් බවට පරිවර්තනය වී ඇත. ඇයව නිරතුරුව ව්ලාඩ් උලතබන්නාසමඟ වල්ලාචියා (කවුන්ට් ඩ්‍රැකියුලාප්‍රබන්ධය පාදක කරගෙන) සංසන්දනය කර ඇති අතර ඇය පාදක කරගෙන ඩ්‍රැකියුලා පුරාවෘත්තය පිළිබඳව මිත්‍යා කතා ද ගොඩනැගී ඇත. අන්වර්ථ නාමවල සහ සාහිත්‍යය තුළ විරුද නාමය ඇයව රුධිර ආදිපාදවරිය සහ ඩ්‍රැකියුලා ආදිපාදවරිය ලෙස ව්‍යවහාර වී ඇත.

මේවාත් බලන්න

ආශ්‍රේයයන් 

1560 දී උපත්
1614 දී මරණ
16වන-සියවසේ හන්ගේරියානු පුද්ගලයෝ
17වන-සියවසේ හන්ගේරියානු පුද්ගලයෝ
එලිසබෙත්
හන්ගේරියානු සංහාර ඝාතිකාවෝ
සැහැසි කාන්තාවෝ
හන්ගේරියානු රදළයෝ
න්යර්බැටර් හි ජනතාවෝ
බඹරගල රජ මහා විහාරය



ගමන් විස්තරය 
බඹරගල රජ මහා විහාරය නමින් ප්‍රසිද්ධව ඇති  විහාරය මධ්‍යම පළාතේ මහනුවර දිස්ත්‍රික්කයේ පිහිටා ඇත. කොළඹ සිට මහනුවර මයියංගනය මාර්ගයේ දිගන නගරයට පැමිණ එතැන් සිට වැවේගම පාරේ කිලෝ මීටර 4ක් ගමන් කරන විර විහාරයට යන මාර්ගය වම් පසින් හමුවේ. එතැන් සිට කිලෝ මීටර දෙකක් ගමන් කල විට බඹරගල රජමහා විහාරය හමුවේ.

ඓතිහාසික පසුබිම 
බඹරගල විහාරයේ ඉතිහාසය ක්‍රිස්තු පූර්ව තුන්වන සියවසෙන් පසු මිහිඳු හිම්යන් ලංකාවට වැඩම කිරීමෙන් පසු ආරම්භ වෙයි. බෞද්ධ රජවරුන් මෙහි ආරාමයක් ඉදිකර ඇති අතර මෑතක දී බෞද්ධ ඉතිහාසය විකෘති කිරීමේ යෙදෙන පිරිසක් විසින් කිසිම සාධකයක් නැතුව මෙම ස්ථානය සිදුහත් කුමාර උත්පත්තිය සිදුවූ ලුම්බිණිය ලෙස ව්‍යාජ මතයක් ගෙන යමින් සිටි. ඉතිහාසයේ කවර කලෙක හෝ මෙම ස්ථානය ලුම්බිණිය ලෙස හදුන්වා නැති අතර බෞද්ධයන් මෙම ව්‍යාජ ප්‍රචාර වලට නොරැවටී සත්‍ය වටහා ගත යුතුය

ශිලා ලේඛන 
ගුහා ලිපි කිහිපයක් මෙහිදී දැකගත හැකි අතර ඒ සියල්ල ක්‍රිපූ තුන්වන සියවසෙන් පසුව කළ ඒවා බව තහවුරු වී ඇත. Inscription of ceylon volume one වල මේ පිළිබඳ වැඩිදුර විස්තර ඇත.

ආරාම සැලැස්ම 
බඹරගල විහාරය වේදිත පබ්බතය පාමුල පිහිටා ඇති නිසා විහාරයට ලගා වීමට උස් පඩිපෙලක් නැගීමට සිදුවේ. එහි බුදු මැදුර ලෙනක් තුල පිහිටා ඇති අතර එහි කටාරමේ පචින රජ පිළිබද සදහන් ශිලා ලේඛනය පවතී. විහාරය ඇතුලත සැතපෙන බුදු පිළිමවහන්සේ නමක් හා හිදි පිළිම ඇත. බුදු මැදුරෙහි තවත් කොටසක් ලෙනහි අනිත් පසින් වෙයි. සෙල්ලිපියේ කොටසක්ද ඇත්තේ පි‍ටුපසය. ලෙනෙහි පි‍ටුපසට යාමයට පඩිපෙලක් නැග යා යුතුය. කුඩා දාගැබ් වහන්සේ නමක් ඉදිකර ඇත.ඉන්ද්‍රසාල ලෙන හා අනිකුත් ලෙන් පර්වතය සමග පිහිටා ඇත.

ඉන්ද්‍රසාල ලෙන 

විහාරයේ ඉහලට යත්ම හමුවන වෙදියක පබ්බතයේ ලෙන පිහිටා ඇත. එහි ඉන්ද්‍රසාල ලෙන ලෙස සඳහන් ක්‍රිපූ තුන්වන සියවසෙන් පසු යුගයක කරවූ ශිලා ලේඛය ඇත. එම ලේඛනය Inscriptions of Ceylon ග්‍රන්ථයේ අන්තර්ගතය.

ශිලා ලේඛන 
ඉදශල ගුහ ශගශ

ඉන්ද්‍රසාල ගුහාව සංඝයාට (Inscriptions of Ceylon)

"පුරාවිද්‍යා කොමසාරිස් මහාචාර්ය සෙනරත් පරණවිතාන මහතා විසින් 1970 දී ලියා ඇති INSCRIPTION OF CEYLON. VOLUME I ග්‍රන්ථයේ පිටු අංක 103 දී බුදුරදුන් වරක් වැඩ වාසය කළ ගුහාවක නමක් මේ ගුහාවට යොදා ඇතැයි සටහන් කර ඇත. ලංකාව පුරා මේ නම එනම් ඉන්දසාල සටහන් ගුහා කිහිපයක්ම දක්නට ලැබේ. රජගල පිහිටි ඉන්දසාල ගුහාව ඉන් ප්‍රකටය. 

Ida – sala, cd.st.cave (skt. Indra – sala,p.Inda – sala)name of a cave in which the Buddha once dwelt (SeeIntroduction, p cxix), 457, 458, 817, 817 (4)Idasala – gu (ha)sagasa’ (The cave named ) Indasala – guha (is given ) to the Sanghaඅංක 817 යන ලිපියෙන් අපිටඉන්දසාල ගුහාව හමුවේ.
වැඩි විස්තර සඳහා Archaeological Survey of Ceylon, AnnualReport, 1911

මුලාශ්‍ර 

(1)Inscriptions of Ceylon
උත්තර ජයමහා විහාරය

උත්තර ජයමහා විහාරය යනු ශ්‍රී ලංකාවේ නැගෙනහිර පළාතේ හිඟුරාණ පිහිටි පුරාණ බෞද්ධ විහාරස්ථානයක් වේ. එය හිඟුරාණ නගරයේ සිට කිලෝමීටර 1ක් පමණ දුරින්, හිඟුරාණ සීනි කර්මාන්ත ශාලාවට ආසන්නව පිහිටා ඇත. ශ්‍රී ලංකාවේ පුරාවිද්‍යා ආරක්‍ෂිත ස්මාරකයක් ලෙස වර්තමානයේදී විහාරය, රජය විසින් නම් කොට තිබෙන අතර නාමකරණය 2014 වර්ෂයේ දෙසැම්බර් 26වන දිනදී රජයේ ගැසට් අංක 1148 යටතේ සිදුකොට තිබේ.

මූලාශ්‍ර

බාහිර සබැඳි

 

අම්පාර දිස්ත්‍රික්කයේ බෞද්ධ සිද්ධස්ථාන
අම්පාර දිස්ත්‍රික්කයේ පුරාවිද්‍යා ආරක්‍ෂිත ස්මාරක
නාසා ජිද්‍රය

නාසා ජිද්‍ර යනු නාසාස්ථි තුළින් දිවෙන ජිද්‍ර වේ.

ආශ්‍රේයයන්

බාහිර සබැඳි
 http://zemlin.shs.uiuc.edu/Skull/slide-Pages/27.htm

හිස් කබලේ ජිද්‍රය
අන්තර්නාසා සීවනිය

අන්තර්නාසා සීවනිය යනු නාසාස්ථි සම්බන්ධ කරන සීවනියයි.

ආශ්‍රේයයන්

බාහිර සබැඳි 
 http://www.csuchico.edu/anth/Module/nasal.html

හිසේ සහ ගෙලේ අස්ථි
ඔසිරිස්

ඔසිරිස් ( නැතහොත් ඕසිර්, අසිරි හෝ ඕසර් වෙනත් උච්චාරණ අතර වේ) යනු ඊජිප්තු දෙවි කෙනෙකි. සාමාන්‍යයෙන් ඔහු මරනින් මතු ජීවිතය, පාතාලය සහ මළවුන්ට අධිපති දෙවියන් ලෙස සැලකුණ ද, ඔහු සංක්‍රාන්තියේ, පුනරුත්ථානයේ සහ පුනර්ජනනයේ දෙවියා ලෙස සැලකීම වඩාත් උචිත ය. සම්ප්‍රදායිකව ඔහුව පාරාවෝ රැවුලක් සහිත කොළ-පැහැ සමක් ඇති මිනිසකු ලෙස නිරූපණය කෙරෙන අතර, අර්ධව මමී-වෙළූ පාද සහිත මොහු දෙපස විශාල පැස්බර පිහාටු දෙකක් සහිත විශේෂ කිරුළක් පැළඳ සංකේතාත්මක හෙණ්ඩුව සහ කසය දරා සිටියි. අතීතයේ ඔසිරිස් යනු පෘථිවි දේවතාවා වන ගෙබ්ගේ වැඩිමහල්ම පුත්‍රයා ලෙස සැලකිණි. නමුත් ඇතැම් මූලාශ්‍රවල ඔහුගේ දෙමාපියන් හිරු-දෙවි රා සහ ආකාශයට අධිපති නුට් බව දැක්වේ. අයිසිස් ඔහුගේ සොහොයුරිය මෙන්ම භාර්යාව ද වූ අතර, හොරස් යනු ඔහුගේ මරණාපර පුත්‍රයා වේ. ඔහු ඛෙන්ටි-අමෙන්ටියු යන විරුදය සමග ද සම්බන්ධ අතර, එහි අර්ථය "බටහිර වැසියන්ගේ පුරෝගාමියා" යන්නයි. මෙය මළවුන්ගේ දේශයේ ඔහු රජු බව හැඟවෙන පදයකි. මළවුන්ගේ පාලකයා ලෙස, ඔසිරිස් ඇතැම්විට "ජීවත් වන්නන්ගේ රජ" ලෙස ද හඳුන්වා ඇත. එයට හේතුව පුරාතන ඊජිප්තුවරුන් විසින් ආශිර්වාද ලද මළවුන් "ජීවත් වන්නන්" ලෙස සලකා තිබීමයි.

ඔසිරිස් අයිසිස්, සෙට්, නෙෆ්තිස්, සහ වැඩිමහල් හොරස් යන දෙවිවරුන්ගේ සොහොයුරා වන අතර, ලාබාල හොරස්ගේ පියා වේ. ඔසිරිස් පළමු වරට දක්නට ලැබෙන්නේ ඊජිප්තවේ පස්වන රාජවංශයේ මැද කාලයේ වන නමුත්, ඔහු ඊට බොහෝ කලකට පෙර වන්දනයට ලක් වන්නට ඇතැයි සිතිය හැක; ඛෙන්ටි-අමෙන්ටියු විරුදය අවම වශයෙන් පළමු රාජවංශ සමයට කාලනිර්ණය කළ හැක. එය පාරාවෝ පදවි නාමයක් ලෙස ද භාවිතා කොට ඇත. ඔසිරිස්ගේ පුරාණෝක්ති පිළිබඳ බොහෝමයක් තොරතුරු හමුවන්නේ පස්වන රාජවංශයේ අග කාලයේ පිරමීඩ පාඨග්‍රන්ථවලින්, පසුව නව රාජධානි මූලාශ්‍ර ලේඛන වන ෂබාකා පාෂාණය සහ හොරස් සහ සෙත් පිළිබඳ වාදය තුළිනි. එසේම වඩාත් පසුකාලීනව, ප්ලූටාර්ක් සහ ඩියඩෝරස් සිකියුලස් වැනි ග්‍රීක ලේඛකයන්ගේ මූලාශ්‍රවලිනි.

මේවාත් බලන්න
 ආරු
 ඊජිප්තු ආත්මය

සටහන්

බාහිර සබැඳි

 පුරාතන ඊජිප්තු දෙවි ඔසිරිස්

කෘෂිකාර්මික දෙවිවරු
මරණ දෙවිවරු
පාතාලයේ දෙවිවරු
ඊජිප්තු දෙවිවරු
සශ්‍රීකත්ව දෙවිවරු
සෞඛ්‍ය දෙවිවරු
උපත්-මරණ-යළිඋපත් දෙවිවරු
ස්වභාවධර්ම දෙවිවරු
ආදිකල්පික ආචාර්යවරු
පුරාතන ඊජිප්තු සංකල්ප
හෙලනිස්තික ඊජිප්තු දෙවිවරු
අයිසීසී අන්තර් මහද්වීපික කුසලානය

මෙම තරගාවලිය අයිසීසී ටෙස්ට් වරම් නොලද කණ්ඩායම් සඳහා පැවැත්වෙන ජාත්‍යන්තර ක්‍රිකට් තරගාවලියකි. මෙම තරගාවලිය සඳහා කණ්ඩායම් 14 ක් සහභාගී වෙයි. ඒවා මෙසේය,
 එක්සත් අරාබි එමීර් රාජ්‍යය
 බර්මියුඩාව
 කැනඩාව
 කයිමන් දූපත්
 හොංකොං
 කෙන්යාව
 මැලේසියාව
 නැමීබියාව
 නෙදර්ලන්තය
 නේපාලය
 පැපුවා නව ගිනියාව
 ස්කොට්ලන්තය
 උගන්ඩාව
 ඇමරිකා එක්සත් ජනපදය

තරගාවලි ඉතිහාසය

මුලාශ්‍ර
අප්සරා

අප්සරාව යනුවෙන් හැඳින්වෙන්නේ හින්දු සහ බෞද්ධ පුරාණෝක්තිවේදයේ එව වලාකුළු සහ ජලයන්ට අධිපති කාන්තා ආත්මයකි.

'අප්සරාව' යන වදන සම්භවය වී ඇත්තේ සංස්කෘත अप्सरा අප්සරා යන වදනෙනි. මොනියර්-විලියම්ස් ශබ්දකෝෂයෙහි මෙහි නිරුක්තිය ලෙස දී තිබෙන්නේ (अप् + √सृ) එනම්, "ජලය තුළින් ගමන් කරන හෝ වලාකුළුවල ජලය තුළින් ගමන් කරන" යන්නයි.

අප්සරාවන් විධ්‍යා ධාරී හෙවත් තෙප් අප්සර් (ទេពអប្សរඛෙමර්, අච්ඡරා (පාලි) හෝ a bố sa la tư (වියට්නාම), බිදාදාරී (ඉන්දුනීසියානු සහ මැලේ), බිරද්දාලි (ටෞසූග්), හප්සාරි/අප්සාරි හෝ විදාදාරි/විද්‍යාදාරී (ජාවා) සහ අප්සොන් () වැනි නම්වලින් ද හැඳින්වේ.

ඉන්දියානු පුරාණෝක්තිවේදයේ එන අප්සරාවෝ රූමත් අධිස්වාභාවික ස්ත්‍රීහු වෙති. තාරුණ‍්‍යයෙන් පිරිපුන් දර්ශනීය තැනැත්තියන් වන ඔවුහු නර්තනයෙහි විශිෂ්ඨයෝ ය. නිතරම ඔවුහු ඉන්ද්‍රගේ රාජමාලිග සංගීතඥයන් වන ගාන්ධර්වයන්ගේ භාර්යාවෝ ලෙස සලකනු ලැබෙති. ගාන්ධර්වයන්ගේ සංගීතයට දිව්‍ය මාලිගාවන්හි නර්තනයේ යෙදෙන ඔවුහු දෙවිවරුන් සහ මිනිසුන් පිනවති; ඇතැම් විටෙක වසඟයට ගනිති. අහසේ වෙසෙන දිව්‍යමය ප්‍රාණීන් නිතරම අහසේ පාවෙමින් සිටිනු නිරූපණය කෙරෙන නිසා ඔවුන් ඇතැම් විටෙක සුරදූතයන් සමග සසඳනු ලැබේ.

අප්සරාවන්ට සිය පෙනුම වෙනස් කරගැනීමේ හැකියාවක් ඇතැයි පැවසේ. ඌර්වසී, මේනකා, රම්භා, තිලෝත්තමා සහ ඝෘතාචි මේ අතරින් වඩාත් ප්‍රකට අප්සරාවෝ වෙති. ඇතැම් අවස්ථාවන්හි දී අප්සරාවන් පුරාතන ග්‍රීසියේ සංගීතයට අධිපති මියූස්වරියන් සමග සසඳනු ලැබේ. ඉන්ද්‍රගේ රාජ මාලිගයේ අප්සරාවන් 26 දෙනා විවිධ වූ අභිවාහ්‍ය කලා ස්වරූප නිරූපණය කළහ. ඔවුන් සශ්‍රීකත්ව චාරිත්‍ර සමග ද සම්බන්ධ ය.

අප්සරාවන් ආකාර දෙකකි; ලෞකික (ලෝකයෙහි) අප්සරාවන් තිස් හතර දෙනකු ද, දෛවික (දිව්‍යමය) අප්සරාවන් දස දෙනකු ද වේ.

භගවත පුරාණයේ දැක්වෙන්නේ අප්සරාවන් උපත ලැබූයේ කාශ්‍යප සහ මුණිතුමන්ගෙන් බවයි.

මේවාත් බලන්න
 චම්පාවේ කලාව
 දකිණි
 දේවතා
 සුරඟන
 ගාන්ධර්ව - අප්සරාවන්ගේ දිව්‍යමය පුරුෂ සහායකයින්
 යක්ෂණී

පාදක සටහන්

බාහිර සබැඳි

 දුන්හුවාං ලෙන්වල නිරූපිත චීන අප්සරාවෝ
 ඛෙමර් අප්සරාවන් සහ දේවතාවන් සංසන්දනය
 ඔරිස්සාවේ රාජාරාණි දේවාලයේ ඉන්දියානු දේවතාවෝ
 සියෙම් රියැප්හි අප්සරා නර්තනය, කාම්බෝජය

හින්දු පුරාණෝක්තිවේදයේ මානව-නොවන ජාතීන්

කාන්තා පුරාවෘත්තමය නිර්මාණ
අධිස්වාභාවික පුරාවෘත්ත
ස්වභාවධර්ම ආත්ම
බෞද්ධ දෙවිවරු
අනාර්කලී

අනාර්කලී ( (ෂාහ්මුඛි); Anārkalī ) (අර්ථය: දෙළුම් කැකුළ) හෙවත් ෂරීෆ් උන්-නිසා යන උපන් නාමයෙන් හෝ නදීරා බෙගම් යනුවෙන් හැඳින්වෙන්නේ ජනප්‍රවාදගත වහල් යුවතියකි. බොලිවුඩ් චිත්‍රපටයක් වන මූඝල්-ඉ-අසාම් තුළ දැක්වෙන්නේ මූඝල් යුගයේ දී, අක්බර් අධිරාජයා විසින් ඇයව බිත්ති දෙකක් අතර පණපිටින් වළලා දමන ලෙස නියෝග කළේ පසුව ජහාන්ගීර් නමින් රාජ්‍යත්වයට පත් කිරුළහිමි සලීම් කුමරු සහ ඇය අතර තිබූ අසම්මත ප්‍රේමය නිසාවෙන් බවයි. සාක්ෂි සහ මූලාශ්‍ර මඳ හෙයින්, ඇතැමුන් විසින් විශ්වාස කරන්නේ අනාර්කලීගේ කථාව මුළාවක් බවයි. එයට හේතු ලෙස ඔවුහු ඇගේ යැයි පැවසෙන සොහොන්ගැබක් සහ දේහය දක්නට ලැබීම දක්වති. අනාර්කලීගේ කථාපුවත අක්බර්නාම හෝ තුසුක්-ඉ-ජහාන්ගීරී යන ග්‍රන්ථවල සඳහන් නොවේ. පළමුව මෙය සඳහන් වන්නේ ඉංග්‍රීසි සංචාරකයකු සහ වෙළෙන්දකු වූ විලියම් ෆින්ච්ගේ දින සටහන් පොතෙහි ය. ඔහු 1608 අගෝස්තු 24 දින ඉන්දියාවට පැමිණ ඇත. මෙම කථාව මුලින්ම රචනා කරන ලද්දේ අබ්දුල් හලීම් ෂරාර් නම් ඉන්දියානු ලේඛකයා විසින් වන අතර, එම ග්‍රන්ථයේ පළමු පිටුවේ ඔහු රචනා කොට ඇත්තේ එය ප්‍රබන්ධයක් බවයි. එසේවුව ද, ඇගේ කථාව සාහිත්‍යය, කලාව සහ සිනමාව තුළට අනුවර්තනය කොට ඇත.

අනාර්කලීගේ සිදුවීමේ සත්‍යතාව පිළිබඳ විද්වතුන් අතර විවිධ මතභේද ඇත. ‍ඒ පිළිබඳ විවිධ පරස්පර මත පවතියි.

සලීම් කුමරුගේ පෙම් පුවත පිළිඳ රචනා කළ පැරණිතම බටහිර ලේඛකයන් වන්නේ බ්‍රිතාන්‍ය සංචාරකයන් වූ විලියම් ෆින්ච් සහ එඩ්වර්ඩ් ටෙරී ය.  1611 පෙබරවාරියේ දී විලියම් ෆින්ච් ලාහෝර් වෙත පැමිණියේ (අනාර්කලීගේ මරණය සිදුවූවා යැයි පැවසෙන වර්ෂයෙන් වර්ෂ 11කට පසුව) නැගෙනහිර ඉන්දීය වෙළඳ සමාගම වෙනුවෙන් බයානාහි දී ඔහු මිලටගත් ඉන්ඩිගෝ අලෙවි කිරීම සඳහායි. 17වන සියවසේ මුල්කාලයේ රචති ඔහුගේ වාර්තාවේ පහත තොරතුරු සඳහන් වේ.

අනාර්කලී යනු දනියල් කුමරුගේ (අක්බර්ගේ තෙවන පුත්‍රයා) මෑණියන් වූ අතර, ඇය සහ සලීම් කුමරු (ජහාන්ගීර්) අතර පෙම් සම්බන්ධතාවක් පැවතිණි. මෙම සම්බන්ධතාව දැනගැනීමෙන් පසුව, අක්බර් අධිරාජයා මෙම ආර්යාව සිය මාලිගයේ බිත්ති අතර සිරගත කිරීමට නියෝග කොට ඇත. එහි දී ඇය මියගොස් ඇත. ජහාන්ගීර් රජු සිය ප්‍රේමයේ සංකේතයක් ලෙස ඇය වෙනුවෙන් අලංකාර ශෛලමය සොහොන්ගැබක් තැනවී ය.

නූතන මාධ්‍ය තුළ නිරූපණ 

අනාර්කලී ඉන්දියානු, බංගලාදේශ සහ පාකිස්ථාන ග්‍රන්ථ, නාට්‍ය සහ චිත්‍රපට ගණනාවක් සඳහා තේමා වී ඇත. ඇය පිළිබඳ පැරණිතම සහ ප්‍රකටම ඓතිහාසික නාට්‍යය වන අනාර්කලී රචනා කරන ලද්දේ 1922දී ඉම්ටියාස් අලි තාජ් විසින් උර්දු භාෂාවෙනි. මෙම නාට්‍යය ඇසුරෙන් තැනූ Loves of a Mughal Prince චිත්‍රපටය 1928දී ඉන්දියාවේ මුදාහැරිණි. මෙහි අක්බර් ලෙස චරිත නිරූපණය කළේ තාජ් ය. 1953 ඉන්දියානු චිත්‍රපටයක් වූ අනාර්කලී තුළ අනාර්කලීගේ චරිතය නිරූපණය කළේ බීනා රායි විසිනි. පාකිස්ථානයේ අනාර්කලී නම් ලද තවත් චිත්‍රපටයක් 1958දී මුදාහළ අතර එහි ප්‍රධාන චරිතය නූර් ජෙහාන් විසින් නිරූපණය කරන ලදී. පසුව 1960දී, කේ. අසීෆ්ගේ අග්‍රගන්‍ය චිත්‍රපටයක් වූ මූඝල්-ඉ-අසාම් චිත්‍රපටය ඉන්දියාව තුළ මුදාහැරිණි. මෙහි අනාර්කළීගේ චරිතය නිළි මධුබාලා විසින් ද, සලීම් කුමරුගේ චරිතය දිලීප් කුමාර් විසින් ද නිරූපණය කරන ලදී. 2003දී ඉෂ්ක් (ආදරය) යන තේමාවෙන් මුදාහළ ෂොආයිබ් මන්සූර්ගේ කෙටි සංගීත වීඩියෝ මාලාවේ අනාර්කලීගේ චරිතය නිරූපණය කළේ ඉමාන් අලි විසිනි.

2013දී, ඒක්තා කපූර්ගේ රූපවාහිනී කතාමාලාවක් වූ ජෝධා අක්බර් තුළ ඇගේ චරිතය නිරූපණය කළේ හීනා පර්මාර් විසිනි. එහි අනාර්කලීගේ කුඩා කාලය සානියා තෞකීර් විසින් නිරූපණය කරන ලදී.

ආශ්‍රේයයන්

පාකිස්ථාන සාහිත්‍යය
මූඝල් අධිරාජ්‍යයේ කාන්තාවෝ
TISM

TISM (This Is Serious Mum යන්නෙහි සංකේත නාමයයි) යනුවෙන් හැඳින්වුණේ ඕස්ට්‍රේලියාවේ මෙල්බර්න්හි සප්ත පුද්ගල නිර්නාමික විකල්ප රොක් සංගීත කණ්ඩායමකි. 1982 දෙසැම්බර් 30 දින මෙය ගොඩනගන ලද්දේ ගායක/බෙර වාදන ශිල්පී හම්ෆ්‍රී බී. ෆ්ලෝබර්ට්, බේස් ගිටාර් වාදක/ගායක ජොක් චීස් සහ යතුරු පුවරු වාදක/ගායක ඉයුජීන් ඩි ලා හොට් ක්‍රොයිස් බන් විසිනි. ඔවුන් විශාල අසම්මත/ස්වාධීන අනුගාමිකයන් පිරිසක් ආකර්ෂණය කරගැනීමට සමත් වූහ. ඔවුන්ගේ තෙවන ඇල්බමය වූ Machiavelli and the Four Seasons 1995දී ඕස්ට්‍රේලියාවේ ඉහළම ඇල්බම 10 අතරට එක් විය.

TISM කණ්ඩායම ප්‍රකට වූයේ ඔවුන්ගේ නර්තන සංගීතය සහ රොකෙන් රෝල් දෙමුහුම් සංගීතය, මනා ජවයෙන් යුත් සජීවී සංදර්ශන සහ හාස්‍යජනක ගී පද හේතුවෙනි. TISM ගීත මගින් නිතරම නූතන සංස්කෘතිය, ජනප්‍රිය පුද්ගලයින් සහ රසවින්දන ක්ෂේත්‍රය, සම්භාව්‍ය සාහිත්‍යය සහ කලාව, එදිනෙදා සම්බන්ධතා, දේශපාලනය සහ ක්‍රීඩාව උපහාසයට ලක්කෙරරිණි‍. ඔවුන්ගේ ගීතවල තේමා බොහෝවිට පොප් සංස්කෘතිය හා සම්බන්ධව බුද්ධිමත් වචන යෙදූ වචන හරඹයන් විය. (උදාහරණයන් ලෙස, "Would the Last Person to Leave Please Turn Out the Enlightenment?", "Jung Talent Time" සහ ඇල්බමය Machiavelli and the Four Seasons)

කාලරේඛාව

ආශ්‍රේයයන්

බාහිර සබැඳි

Smartartists තුළ TISM තොරතුරු
TISM Self Storage – ගී පද, සම්මුඛ සාකච්ඡා සහ බහුමාධ්‍ය ඇතුළත් පුළුල් එකතුව
moreTISM – ආස්නන වශයෙන් ස්ථිර ගී පද සහ ඩිස්කෝ සංගීත නාමාවලි එකතුව
පුවත්පත් විචාරය (The Age, 2004)
"FasterLouder" සම්මුඛ සාකච්ඡාව (2004)
TISM විකි
TISM සඳහා ඩිස්කොග්ස්හි ඇති ගිණුම

 
ARIA සම්මාන ජයග්‍රාහකයින්
ඕස්ට්‍රේලියානු විකල්ප රොක් කණ්ඩායම්
ප්‍රබන්ධ වේදිකා පුද්ගලතාවකින් යුත් සංගීත කණ්ඩායම්
වෙස්මුහුණු ලූ සංගීතඥයින්
1982දී ස්ථාපිත සංගීත කණ්ඩායම්
2004දී අහෝසි කළ සංගීත කණ්ඩායම්
මෙල්බර්න්හි සංගීත කණ්ඩායම්
1983දී අහෝසි කළ සංගීත කණ්ඩායම්
1984දී යළි-ස්ථාපිත සංගීත කණ්ඩායම්
සප්ත පුද්ගල සංගීත කණ්ඩායම්
1982 ඕස්ට්‍රේලියාවේ ස්ථාපිත කිරීම්
ඩේනා ස්කලී

එෆ්බීඅයි විශේෂ නියෝජිත ඩේනා ස්කලී යනු ෆොක්ස් විද්‍යා ප්‍රබන්ධ-අධිස්වාභාවික රූපවාහිනී කතාමාලාවක් වන ද එක්ස්-ෆයිල්ස් හි එන ප්‍රබන්ධ චරිතයකි. මෙම චරිතය නිරූපණය කරනු ලබන්නේ ගිලියන් ඇන්ඩර්සන් විසිනි. එෆ්බීඅයි නියෝජිතවරියක මෙන්ම වෛද්‍යවරියක (M.D.) වන ස්කලී පළමු කථාවාර හත සහ දසවන කථාවාරයේ විශේෂ නියෝජිත ෆොක්ස් මෝල්ඩර් සමගත්, අටවන සහ නවවන කථාවාරයන්හි ජෝන් ඩොගට් සමගත් හවුල්කරුවන් ලෙස කටයුතු කරයි. රූපවාහිනී කතාමාලාවෙහි ඔවුන් සේවය කරන්නේ වොෂිංටන්, ඩී.සී. හි එෆ්බීඅයි ප්‍රධාන මූලස්ථානයේ පහළ මහලේ කාර්යාලයක ය. ඔවුහු "එක්ස්-ෆයිල්" යන ලේබලය යටතේ ගැනෙන නොවිසඳුණු අභිරහස් විමර්ශනය කරති. 2002දී, ස්කලී රාජ්‍ය සේවයෙන් ඉවත් වූ අතර, 2008දී ඇය ශෝකයේ අප ස්වාමි දියණිය නම් පෞද්ගලික කතෝලික රෝහලක ශල්‍යවේදිනියක ලෙස කටයුතු කළා ය. එහි වසර හතක් සේවය කළ ඇය නැවත එෆ්බීඅයි සමග සම්බන්ධ වූවා ය. මෝල්ඩර්ගේ ඉක්මන් "විශ්වාසවත්" චරිතයට සාපේක්ෂව, ස්කලී පළමු කථාවාර හත තුළ සංශයාර්ථවාදී අදහස් දරන්නී ය. ඇය සිය විශ්වාසයන්ට පාදක කරගන්නේ විද්‍යාවෙන් පැහැදිළි කළ හැකි දේ පිළිබඳවයි. නමුත් හත්වන කථාවාරය අවසන් වන විට, ඇය ද "විශ්වාස කරන්නියක" බවට පත්වන්නේ මෝල්ඩර්ගේ පැහැරගැනීමෙන් පසුවයි.

ස්කලී කථාංග හතරක හැර සෙසු ද එක්ස්-ෆයිල්ස් කථාංගවල පෙනී සිට ඇති අතර, 20ත් සෙන්චරි ෆොක්ස් චිත්‍රපට වන 1998 ද එක්ස්-ෆයිල්ස් සහ එයට වසර දහයකට පසු මුදාහළ ද එක්ස්-ෆයිල්ස්: අයි වෝන්ට් ටු බිලීව් චිත්‍රපටවල ද චරිත නිරූපණය කොට ඇත. ඇය පෙනී නොසිටි ද එක්ස්-ෆයිල්ස් කථාංග වන්නේ "3", "සීරෝ සම්", "අන්යූෂුවල් සස්පෙක්ට්ස්", සහ "ට්‍රැවලර්ස්" යන කථාංගයි.

ආශ්‍රේයයන්

බාහිර සබැඳි
 

ද එක්ස්-ෆයිල්ස් චරිත
අයිරිෂ් සම්භවයක් සහිත ප්‍රබන්ධ ඇමරිකානු ජනයා
පිළිකා වැළඳුණු ප්‍රබන්ධ චරිත
මේරිලන්ඩ්හි ප්‍රබන්ධ චරිත
1993දී හඳුන්වා දුන් ප්‍රබන්ධ චරිත
ප්‍රබන්ධ එෆ්බීඅයි නියෝජිතයෝ
ප්‍රබන්ධ රහස් පරීක්ෂකවරියෝ
ප්‍රබන්ධ වෛද්‍යවරියෝ
ප්‍රබන්ධ වෝහාර විද්‍යාඥයෝ
ප්‍රබන්ධ පාරසාමාන්‍ය අන්වේෂකයෝ
ප්‍රබන්ධ චිකිත්සකයෝ
ප්‍රබන්ධ ශල්‍යවේදියෝ
ප්‍රබන්ධ විද්‍යාඥවරියෝ
මහා සමන් දේවාලය

'මහා සමන් දේවාලය' ('සුමන සමන් දේවාලය' ලෙසින්ද හැඳින්වෙයි) යනු, සමන් දෙවියන්ගේ කන්ද යන අර්ථය දෙන සමන්තකූඨ ලෙසින්ද හැඳින්වෙන, ශ්‍රී ලංකාව වෙත වැඩිය අවස්ථාවෙහිදී  බුදුන් වහන්සේ විසින් උන්වහන්සේගේ වම් පාද ලාංඡනය පිහිටවූ ස්ථානය යැයි විශ්වාස කෙරෙන  ශ්‍රී පාදය|ශ්‍රී පාද කන්දෙහි අධිගෘහිත ලෙසින් සැලකෙන  සමන් (දෙවියෝ)|සමන් දෙවියන් වෙත කැප කෙරුණු, රත්නපුරය|රත්නපුර පිහිටි සිද්ධස්ථානයකි.
භෝපාල් ව්‍යසනය

බෝපාල් ඛේදවාචකය නැතහොත් බෝපාල් වායු ඛේදවාචකය , ඉන්දියාවේ සිදුවූ වායු කාන්දුවීමක් සම්බන්ධ අනතුරක් වන අතර එය ලෝකයේ දරුණුම කාර්මික අනතුර ලෙස සැලකේ.

Citations
අයිසීසී ටෙස්ට් ලෝක ශූරතාවය

ICC ලෝක ටෙස්ට් ශූරතාවලිය 2019 දී ආරම්භ වීමට නියමිත ජාත්‍යන්තර ක්‍රිකට් කවුන්සිලය විසින් මෙහෙයවනු ලබන ටෙස්ට් ක්‍රිකට් තරගාවලියකි.

2017 ඔක්තෝබර් මාසයේදී, ජාත්‍යන්තර ක්‍රිකට් කවුන්සිලය විසින් එහි සාමාජිකයින් ටෙස්ට් ලීග් සම්මේලනය එකඟ වී ඇති බව නිවේදනය කළේය. ලෝක ශූරතා ලීග් ශූරතාවලියේ අවසාන මහා තරගයට සුදුසුකම් ලැබීම සඳහා හොඳම කණ්ඩායම් දෙකටම වසර දෙකක කාලයක් ක්‍රීඩා කළ යුතුය.

සහභාගී වන කණ්ඩායම්   
වර්තමානයේ ජාත්‍යන්තර ක්‍රිකට් කවුන්සිලයේ පිළිගත් ටෙස්ට් ක්‍රිකට් ක්‍රීඩා කරන රටවල් 12 ට පමණක් තරගාවලිය සඳහා සහභාගී විය හැකිය. 2025 දී සමාරම්භක තරඟාවලිය ආරම්භ වේ. 2017 සහ 2021 තරඟාවලි අවලංගු කිරීමෙන් පසු අයිසීසී ශූරයන්ගේ කුසලානය ඉදිරියට ගෙනයාම සඳහා රූපවාහිනී සමාගම් විසින් බලපෑම් එල්ල විය.

තරගාවලි ඉතිහාසය

මුලාශ්‍ර
අයිසීසී ක්‍රිකට් ලෝක කුසලානය

මෙම තරගාවලිය වසර හතරකට වරක් පැවැත්වෙන අතර වසරකට කණ්ඩායම් 10 ක් ක්‍රීඩා කරයි. ප්‍රථම තරගාවලිය 1975 දී පැවැත්විණි.

තරගාවලි ඉතිහාසය
{| class="wikitable" style="font-size:90%; width: 100%; text-align: center;"
|-
! rowspan=2 width=10%|වසර
! rowspan=2 width=12%|පැවැත්වෙන රට
! rowspan=2 width=15%|අවසන් මහා තරගයපැවති ක්‍රීඩාංගනය
! colspan=3|අවසන් මහා තරගය
|-
! width=18%|ජයග්‍රාහී රට
! width=24%|ප්‍රතිපලය
! width=18%|අනුශූරතාවය
|- style="background:#ddeeff"
|1975තොරතුරු
|align=center|එංගලන්තය
|ලන්ඩන්
|align=center|291/8 (60)
|ලකුණු 17 කින් Scorecard
|274 (58.4)
|-
|1979තොරතුරු
|align=center|එංගලන්තය
|ලන්ඩන්
|286/9 (60)
|ලකුණු 92 කින් Scorecard
|194 (51)
|- style="background:#ddeeff"
|1983තොරතුරු|align=center|එංගලන්තය
|ලන්ඩන්
|183 (54.4)
|ලකුණු 43 කින් Scorecard
|140 (52)
|-
|1987තොරතුරු|align=center|ඉන්දියාවපාකිස්ථානය
|කොල්කටා
|253/5 (50)
|ලකුණු 7 කින් Scorecard
|246/8 (50)
|- style="background:#ddeeff"
|1992තොරතුරු|align=center|ඕස්ට්‍රේලියාවනවසීලන්තය
|මෙල්බර්න්
|249/6 (50)
|ලකුණු 22 කින් Scorecard
|227 (49.2)
|-
|1996තොරතුරු|align=center|පාකිස්ථානයඉන්දියාවශ්‍රී ලංකාව
|ලාහෝර්
|245/3 (46.2)
|කඩුලු 7 කින් Scorecard
|241/7 (50)
|- style="background:#ddeeff"
|1999තොරතුරු|align=center|එංගලන්තයස්කොට්ලන්තයවේල්සයඅයර්ලන්තයනෙදර්ලන්තය
|ලන්ඩන්
|133/2 (20.1)
|කඩුලු 8 කින් Scorecard
|132 (39)
|-
|2003තොරතුරු|align=center|දකුණු අප්‍රිකාවසිම්බාබ්වේකෙන්යාව
|ජොහැන්නස්බර්ග්
|359/2 (50)
|ලකුණු 125 කින් Scorecard
|234 (39.2)
|- style="background:#ddeeff"
|2007තොරතුරු|align=center|බටහිර ඉන්දීය කොදෙව්
|බ්‍රිජ්ටවුන්
|281/4 (38)
|ලකුණු 53 කින් (D/L) Scorecard
|215/8 (36)
|-
|2011තොරතුරු|align=center|ඉන්දියාවශ්‍රී ලංකාවබංගලාදේශය
|මුම්බායි
|277/4 (48.2)
|කඩුලු 6 කින් Scorecard
|274/6 (50)
|- style="background:#ddeeff"
|2015තොරතුරු|align=center|ඕස්ට්‍රේලියාවනවසීලන්තය
|මෙල්බර්න්
|186/3 (33.1)
|කඩුලු 7 කින්Scorecard
|183 (45)
|-
|2019තොරතුරු|align=center|එංගලන්තයවේල්සය
|ලන්ඩන්
|🏴󠁧󠁢󠁥󠁮󠁧󠁿එංගලන්තය 240/10,15/0
|තරඟය සම විය
|🇳🇿නවසීලන්තය  240/8,15/1
|- style="background:#ddeeff"
|2023තොරතුරු''
|align=center|ඉන්දියාව
|කොල්කටා
|
|
|

මුලාශ්‍ර
සුන්මියොං අධිරාජිනිය

කොරියානු අධිරාජ්‍යයේ සුන්මියොං අධිරාජිනිය (1872 නොවැම්බර් 20 – 1907 ජූලි 20) යනු ජොසොන් රාජවංශයේ සහ කොරියාවේ අවසන් අධිරාජයා වූ යුංහුයි අධිරාජයාගේ භාර්යාවයි. 1872දී ඇය උපත ලැබුවා ය. 1882දී ඇය සුන්ජොං සමග විවාහ වූ අතර 1907 ජූලි 20 දින ඇය මියගියා ය. ඇය 1895 සිය නැන්දණියගේ ඝාතනයේ ඇසින් දුටු සාක්ෂිකාරියක වූවා ය. ඇය මියොංසොං අධිරාජිනියව ආරක්ෂා කරගැනීමට ඇගේ ඉදිරියෙන් සිටගත්තා ය. මෙය ඇගේ අඩු වයසින් සිදුවූ මරණයට හේතු වන්නට ඇත. ඉන් අනතුරුව ඇය තදබල ලෙස විෂාදයෙන් පීඩා විඳ තිබේ. මරණින් පසු මැය අධිරාජිනිය පදවියට ඔසවා ඇත. ඇය සිය සැමියාගේ සිංහාසනාරූඪයට පෙර මියයාම එයට හේතුවයි. ඇගේ දේහය භූමදානය කළ ස්ථානයේ ඇගේ සැමියා සහ ඔහුගේ දෙවන බිරිඳ වූ සුන්ජොං අධිරාජිනියගේ දේහයන් ද භූමදානය කොට ඇත.

ආශ්‍රේයයන්

කොරියානු රාජකීය බිසෝවරු
1872 උපත්
1907 මරණ
යෝහ්‍යුං මින් වංශය
කොරියානු අධිරාජිනියෝ
අයිසීසී කාන්තා ක්‍රිකට් ලෝක කුසලානය

ICC කාන්තා ක්‍රිකට් ලෝක කුසලානය යනු පැරණිතම සහ ප්‍රධානම ජාත්‍යන්තර කාන්තා ක්‍රිකට් තරගාවලියයි.

කාන්තා ක්‍රිකට් ලෝක කුසලානය ජාත්‍යන්තර ක්‍රිකට් කවුන්සිලය විසින් සංවිධානය කරනු ලබයි. 2005 ට පෙර මෙම තරගාවලිය සංවිධානය කළේ ජාත්‍යන්තර කාන්තා ක්‍රිකට් කවුන්සිලය විසිනි. ප්‍රථම තරගාවලිය 1973 දී පැවැත්විණි.

තරගාවලි ඉතිහාසය

මුලාශ්‍ර
Kindernothilfe

Die Kindernothilfe ist eines der größten christlichen Hilfswerke in Deutschland. Sie setzt sich seit 1959 für Not leidende Kinder ein, mittlerweile in 31 Ländern Asiens, Afrikas, Osteuropas und Lateinamerikas. Sie fördert fast zwei Millionen Kinder und ihre Familien mit nachhaltigen Entwicklungsprojekten und leistet humanitäre Hilfe. Auch in Österreich, der Schweiz und Luxemburg existieren gleichnamige Organisationen.
අයිසීසී ශූරයන්ගේ කුසලානය

ICC ශූරයන්ගේ කුසලානය යනු ක්‍රිකට් ලෝක කුසලානයට පමණක් දෙවැනි වන එක්දින තරගාවලියකි.

ප්‍රථම තරගාවලිය 1998 දී බංගලාදේශයේදී පැවැත්විණි.

1998 දී මෙම තරඟාවලිය ආරම්භ කරන ලද අතර එය පටන් ගෙන ඇත්තේ ICC පිළිමලුන් පිටුදැකීමේ තරගාවලිය යන නමිනි. 2002 වසරේදී එහි නම චැම්පියන්ස් කුසලානය ලෙස සංශෝධනය විය.

තරගාවලි ඉතිහාසය

මුලාශ්‍ර